Кулинарно приключение: Ябълкови кексчета / Apple Muffins
Ябълкови кексчета / Apple Muffins
Една съвсем лесна, семпла, но вкусна рецепта. Много бързо може да си приготвите чудесна добавка за следобедното кафе, а защо не и закуска за следващата сутрин - кексчетата не се получават прекалено сладки, така че са перфектни и за тази цел :-) При мен се случи точно така (както си личи и от снимките) - станаха доста късно вечерта и останаха за закуска на следващия ден ;-)
за около 12 броя
1½ големи ябълки (или 2 ако са по-малки),
60 ml олио (или зехтин),
1 ч.ч. кисело мляко (1ч.ч.=150 ml),
200 гр. брашно,
1 ч.л. (с връх) бакпулвер,
50 гр. ситно смлени орехи,
За посипване отгоре:
около 2 с.л. ситно смлени орехи,
около 2 с.л. кафява захар,
В купа смесете леко разбитите с вилица яйца, киселото мляко, олиото и разбъркайте до еднородна смес. Прибавете захарта. Добавете обелените, почистени от семенната част и настъргани ябълки.
Смесете пресятото брашно с бакпулвера, добавете и ситно смлените орехи. Добавете брашняната към яйчената смес, като бъркате с дървена лъжица докато брашното се поеме. Не преразбивайте тестото, съставките просто трябва да се смесят.
Сложете във формички за мъфини от хартиените капсулки за мъфини. Разпределете кейковата смес във формичките, като всяка форма не трябва да е пълна повече от 2/3.
Пригответе топинга, като смесите канелата, захарта и ситно смлените орехи. Посипете кексчетата обилно отгоре с тази смес. Ако не обичате канела, пропуснете я, а добавете ванилия към яйчената смес.
Печете в предварително загрята до 180 градуса фурна, докато клечка забодена в средата не излезе чиста, без полепнали трохи. При мен това беше около 40 минути, но зависи от фурната. Извадете кексчетата от фурната, оставете ги 5 минути във формичките, след това ги извадете и оставете да изстинат.
Публикувано от Lety в 4/07/2014 09:12:00 пр.об.
Таня 7 април 2014 г., 12:14
Лети, грабвам си едничко, страхотни са, а снимките са невероятни. Прекрасен ден!
Lety 11 април 2014 г., 11:53
Грабвай си, пак аз и още ще направя - толкова са лесни, а пък вкусни :-)
Gergana Lazarova 7 април 2014 г., 12:15
Тази ронлива поръска отгоре така да ме привлича и да подканя за опит...
Лети, според мен са чудесни по всяко време и навсякъде. Идеални ще са и за пикник. :)
Lety 11 април 2014 г., 11:54
Така си е, Гери, стават за много неща - и закуска, и следобедно кафе, и пикник, и детско парти... Възможности много, пък са и лесни!
Хубави почивни дни, миличка!
Dani 7 април 2014 г., 16:37
Чудесни са, Лети!
Lety 11 април 2014 г., 11:55
Благодаря, Дани! Морски поздрави от северното на южното черноморие ;-)
Прегръдки и хубава почивка през уикенда!
Мъх 7 април 2014 г., 23:18
Перфектни са наистина. Предпочитам ги следобед! Благодаря, Лети;)
Lety 11 април 2014 г., 11:56
Благодаря, Мъхче! И аз ги предпочитам с кафето следобед :-)
Роси 10 април 2014 г., 14:14
Лети,идеални кексчета!Никога не бих пропуснала да се почерпя виртуално,щом ухаят на любими ябълки и канела!Поздрави и хубав ден!
Lety 11 април 2014 г., 11:57
Почерпи се, Роси! Само да отмине усилното време на работа и може и реално да си хапнем, на чашка кафенце, а не само виртуално ;-)
Великденски кексчета / Chocolate Easter Cupcakes
Предястие със скариди / Shrimp Appetizer
Крем супа от броколи и картофи / Broccoli Soup
Печено агнешко бутче в газово барбекю
Щрихи от Варна - новото кръгово на бул."Левски" и ул."Девня" - 26.05.2020